कविता रामू महज चार साल की थीं, जब उनकी मां ने उन्हें भरतनाट्यम सिखाना शुरू किया। मां मनिमेगली शादी से पहले अर्थशास्त्र की प्रोफेसर रह चुकीं थीं। फिर प्रख्यात डांसर नीला कृष्णमूर्ति को गुरु बनाकर डांस की बारीकियां सीखनी शुरू कीं। बात 1981 की है, जब कविता महज आठ वर्ष की थीं, तब तमिलनाडु के चिदंबरम शहर में विश्व तमिल कांफ्रेंस का आयोजन हो रहा था। उस अंतर्राष्ट्रीय स्तर के समारोह में इस आठ साल की बच्ची ने दमदार परफारमेंस से समां बांध दी तो लोग हैरान रह गए।